สวัสดีค่ะ หนูมีประจำเดือนวันที่16-20กุมภาพันธ์ แล้วมีอะไรกับแฟนวันที่24กุมภาพันธ์ค่ะ ไม่ได้ป้องกันแต่หลั่งภายนอก หลังจากนั้นหนูได้กินยาคุมฉุกเฉินไปหนูมีโอกาสท้องไหมคะ
สวัสดีค่ะ การมีเพศสัมพันธ์โดยทำการหลั่งนอกนั้น ยังมีโอกาสทำให้เกิดการตั้งครรภ์ได้สูงถึงประมาณ 4-20% จึงไม่ควรใช้วิธีนี้ในการคุมกำเนิด ควรใส่ถุงยางอนามัย หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อนการใช้ยาคุมฉุกเฉินภายใน 72 ชั่วโมงตามหลังการมีเพศสัมพันธ์ตามไปนั้น อาจช่วยลดโอกาสการตั้งครรภ์ลงไปได้ แต่การใช้ยาคุมฉุกเฉินก็มีผลข้างเคียงเช่นทำให้มีเลือดออกผิดปกติทางช่องคลอดหรือประจำเดือนมาคลาดเคลื่อนไปโดยให้สังเกตรอบเดือนครั้งถัดไป ควรมาไม่เกิน 35 วันจากรอบก่อน หรือสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป